જો કે જેની તે નબંર પણ બ્લોક કરી દેતા તેને અન્ય મોબાઇલથી મેસેજ કર્યા હતા. આમ, જેનીએ એક પછી એક એમ 36 મોબાઇલ નંબર બ્લોક કરી દીધા હતા. ત્યારે બે માસ પહેલા મિલન તેના મિત્રોને મળવા માટે કોલેજ પર આવ્યો હતો તે સમયે નજર ચુકવીને જેનીનો મોબાઇલ ફોન ચોરી લીધો હતો. જેમાં પહેલા તેણે જેનીના મોબાઇલથી જ સંબધીઓને અપશબ્દો મેસેજ કર્યા હતા અને જેનીના ફોટોગ્રાફ મોબાઇલથી લઇને તેને ત્રણ ફેક ઇનસ્ટાગ્રામ જેનીના નામે એકાઉન્ટ બનાવીને તેમાં ફોટો સાથે વાંધાનજક પોસ્ટ મુકી હતી. આ અંગે જેનીને ખબર પડતા તેણે તેના માતા પિતા અને મિત્રોને જાણ કરી હતી. અને મિલન વિરુધ્ધ ફરિયાદ નોંધવાનું નક્કી કર્યુ હતુ પણ પહેલા આનંદનગર પોલીસે માત્ર સાદી ફરિયાદ નોંધવાની વાત કરતા જેનીના પરિવારજનો ડીસીપી ઝોન-7ને મળ્યા હતા અને સમગ્ર ઘટના અંગે વાકેફ કરીને મિલન સામે આકરી કાર્યવાહી કરવાની માંગણી કરી હતી. અને ડીસીપીએ આનંદનગર પોલીસને આ અંગે આઇપીસીની કલમ 506 અને ઇન્ફોર્મેશન ટેકનોલોજી એક્ટની કલમ 66 હેઠળ ગુનો નોંધવાની સુચના આપી હતી અને મંગળવારે સવારે પોલીસે ગુનો નોંધીને તપાસ શરૂ કરી છે.